Publication: Magyar Közlöny
Issue: MK-2004-130 (Year: 2004, Number: 130)
Era: 2004-2010
Section: • A jelen tanterv a KT 1993. évi LXXIX. törvényben és az 1993. évi LXXVI. szakképzésrõl írt törvényben
Paragraph Index: 1801

6. Szakmai gyakorlat Évfolyam: Szakképzés 1. Célok A szakmai elméleti ismeretek elsajátításában olyan ismeretanyag nyújtása, megtanítása, amelyek nélkülözhetetlenek a szõnyegszövés gyakorlati munkafolyamatai során, az adott feladatok közvetlen elvégzéséhez. Az átfogó elméleti szakismeretek olyan szintû megismertetése, amelyek alapot jelentenek a különbözõ karakterû, funkciójú és szövéstechnikájú szõnyegek gyakorlati megoldásaihoz. Feladatok A tanuló egyéni képességeihez mérten a szõnyegszövõszakma minél teljesebb elméleti és gyakorlati megismertetése. Az elõírt szakmai követelmények megfelelõ gyakorlati alkalmazása. Korszerû szakmai alapmûveltség és hasznosítható szaktudás elsajátítása és megalapozása, ami az életvitelüket jobbá teszi és szabadidejük hasznos eltöltését növeli. Szakmaszeretetre, hivatástudatra, és minél nagyobb önállóságra nevelés. Esztétikai érzékének és a népmûvészet iránti érdeklõdésének fejlesztése. Minimális követelmények Ismerje fel a szövésben szükséges nyersanyagfajtákat, az anyag színeit, milyenségét. Ismerje a fonásmódokat. Ismerje meg a szövõszékek fajtáit, a szövõszék részeit, mûködésüket és a felvetés módját. Ismerje és alkalmazza a szövésmintákat. Tudjon harmonikus szín és mintaválasztásokat készíteni. Tanuljon meg önállóan szõni, használati termékeket készíteni. Ismerje meg a szövésterméket, és annak alkalmazási módját. Sajátítsa el az alapvetõ népmûvészeti ismereteket. Legyen tudatában az alapvetõ higiéniai és balesetvédelmi elõírásoknak. Értékelés Tanév végén érdemjeggyel, félévente szöveges tájékoztatás. Szakma tanulásáról tanúsítványt az oktató intézmény ad. Szakmai vizsgát az arra alkalmasak a kijelölt helyen tehetnek. Tankönyv, taneszköz Landgráf Katalin–Szittner Andrea: Kéziszövés Budapest, 1982. NPI Csókos Varga Györgyi: Szövés Múzsák kiadó, Bp.1978. Csókos Varga Györgyi: Festés, szövés Calibra kiadó, Bp. 1995. Petrás Anna: Szövõiskola Bp. 1990. BMK Tarján Gábor: Mindennapi hagyomány Móra Kiadó, Bp. 1988. Ortutay Gyula: Magyar néprajz Corvina Kiadó, Bp. 1982. László Gyula: Árpád népe Helikon kiadó, Bp.1988. Kósa László–Szemerkényi Ágnes: Apáról fiúra ,Móra kiadó, Bp 1973. Audiovizuális eszközök Diavetítõ Videó lejátszó Magnetofon vagy CD-lejátszó Taneszközök Szövõkeretek, szövõállványok, szövõszék, tartozékok, vetélõ, leverõ villa Ollók Felvetõfonalak Szövõfonalak Maradék fonalak, varrócérna Kartonok Színes kivágó papírok Zsírkréta készlet Ragasztó, vonalzó Nagyító lencse, tû, mérõszalag Mûszaki rajzlapok Szemléltetõ eszközök Textilminta gyûjtemény, fonalgyûjtemény Különféle összetételû anyagvágatok Oktatótáblák Szakkönyvek, tankönyvek, szaklapok Szõnyegfotók Diafilmek Videokazetták Követelmények Elméleti követelmények ANYAGISMERET: a tanulónak ismernie és tudnia kell: • rendszerezni a textilipari nyersanyagok fajtáit, megkülönböztetni eredetüket; • az állati és a növényi szálas anyagok tulajdonságait, elõállítási módjukat, és felhasználási területüket; • a fonalkészítés legfontosabb mûveleteit; • alapvetõ színezési eljárásokat, a festõnövények és a pácolás jelentõségét, a természetes gyapjúfestési eljárásokat. SZÕNYEGSZÖVÉS SZAKMAI ISMERETÉNÉL a tanulónak ismernie kell: • a kéziszövés hagyományos módjait, technikáit; • szövéstörténeti alapismereteket; • különbözõ fonási, felvetési, szövési technikákat; • a fonal-elõkészítés mûveletét; • a szövõszék fajtáit: szádfa; karmantyúfa; szövõkeret: váltó nélküli, váltós, asztali váltós, állókeret; szövõszékek; parasztszövõszékek; • a szövõszék szerkezeti felépítését; • a tartozékokat; • a mintázásban résztvevõ szerkezeteket és a mintázás lehetõségeit; • alapkötések fajtáit, jellemzõit (alapszinten); • a legegyszerûbb szõnyegszövési technikákat; • tervezésben: alapvetõ tervezési ismereteket; • a szõnyegtervezés legegyszerûbb, legalapvetõbb szempontjait; • a tervezett szõnyeg rajzi technikáit, formáit a legegyszerûbb módon; • szín és színkompozíciós ismereteket. ESZTÉTIKA, NÉPRAJZI, NÉPMÛVÉSZETI ALAPISMERETEK tanulása során a tanulónak tudnia kell • az esztétika fogalmát, jelentõségét a szõnyegszövésben; • néprajzi motívumok ismeretét; • alapvetõ népmûvészeti ismereteket; • különbözõ tájak, korok jellegzetes mintakincseit. Gyakorlati követelményeknél a tanulónak ismernie és tudnia kell • különbözõ fonásmódokat (kettes, hármas, négyes fonás, körmönfonás); • különbözõ szövési módokat; – szádfára való szövést; – széklábra való szövést; – karmantyúfára (baba) való szövést; – szövõkereten való szövést (asztali); – nagy szövõszéken való szövést (álló, billenõ, parasztszövõszék); • kiválasztani a kézi szövésû szõnyegek elõállításához szükséges fonalfajtákat; • kiszolgálni a kézi szövõszéket, és alkalmazni a szükséges eszközöket; • szakszerûen elvégezni a szükséges fonal és szövõ elõkészítõ mûveleteket; • különbözõ szövésminták ismerete (sima, csíkos, létrás, rozmaring, szedettes); • sima, csíkos, szedettes szövés elsajátítása; • mintázási lehetõséget kihasználva változatos termékek kivitelezése, szövéstermékek létrehozása: terítõ, tarisznya, falvédõ, párna, szõnyeg; • megfelelõ technika kiválasztása a tervek elkészítése után; • munkafolyamatok helyes sorrendjének kialakítása; • a szövõszék szakszerû mûködtetése; • a befejezõ mûveletek szakszerû elvégzése; • a szövött anyag hibáinak megelõzése, ezek felismerése, szükség esetén kijavítása; • a különféle szövési mûveletek elvégzésére, a tervekben elõírt méretek megfelelõ arányú minták betartása. ELSÕSEGÉLYNYÚJTÁSI ALAPISMERETEK • szúrás, vágás kezelése; • kéziszerszám okozta sérülés kezelése; • mentõláda ismerete, helyes használata. Értékelés Anyagismeretbõl fontos a feladat megértése, pontossága, amit szóbeli feleléssel értékelünk. Egy-egy nagyobb egység, témakör számonkérése feleléssel történik. Szõnyegszövés során leggyakrabban alkalmazott nyersanyagok, fonalféleségek szóbeli összefoglalása. A fonal szakszerû megnevezése tapintás útján (pl. gyapjú) a fonalgyûjteménybõl. Szakmai ismereteknél az alapfogalmak egyszerû, tömör megfogalmazása. Külön értékelni kell a tanuló önálló gondolkodását, kezdeményezését a tanult ismeretek gyakorlati alkalmazására Gyakorlati munkájának értékelési alapjai az elkészített konkrét munkadarabok (terítõ, tarisznya, párna, szõnyeg) minõsége, a kivitelezés színvonala. Önállóan is lehet értékelni egy konkrét részfolyamatot, egyes munkafázist Egyes részmûveletek is osztályozhatók. Hiányosságok, hibák esetén szóbeli korrigálás történik. A szóbeli értékelés tartalmazza a gyakorlati munka megítélését. A minél több elismerés, dicséret hangoztatása ösztönzõleg hat. Ha a tanuló a mintadarabokból többet készít, ezt feltétlenül értékelni kell. A néprajzi és népmûvészeti ismeret témakörébõl célszerû rendszeres szóbeli feleltetés, vagy feladatlapon számonkérés. Évfolyam: Szk. 1.

Source: https://magyarkozlony.hu/hivatalos-lapok/cc2076d327785e51ca193a619e87bf84079a4585/dokumentumok/c9e879435083ac3f90e2805325008c3f4c4645b7/letoltes